
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS POCIŪNĖLIŲ MIESTELIO BENDRUOMENEI

2024 m.                     Nr. T-
Radviliškis 

Vadovaudamasi Lietuvos Respublikos valstybės ir savivaldybių turto valdymo, naudojimo
ir disponavimo juo įstatymo 14 straipsnio 1 dalies 3 punktu, 2 dalies 6, 7 ir 8 punktais, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimo Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 1 punktu, atsižvelgdama į Pociūnėlių miestelio bendruomenės 2024 m. lapkričio 25 d. raštą Nr. PB2024-012, Radviliškio rajono savivaldybės administracijos Skėmių seniūnijos 2024 m. lapkričio 27 d. raštą
Nr. S-43, Radviliškio rajono savivaldybės taryba  nusprendžia:
. Perduoti Pociūnėlių miestelio bendruomenei (kodas – 171491232) laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausantį, Radviliškio rajono savivaldybės administracijos patikėjimo teise valdomą nekilnojamąjį turtą, esantį Dotnuvos g. 7, Pociūnėlių mstl., Skėmių sen., Radviliškio r. sav.: 
.	136,09 kv. m ploto patalpas, esančias buvusio lopšelio-darželio pastate, pastato unikalus Nr. 7198-8004-0019, patalpų žymėjimo indeksai – 1-3, 1-4, 1-5, 1-6, 1-36, 1-42, 1-44 ir 1-46, įsigijimo vertė – 9527,49 Eur, likutinė vertė 2024 m. gruodžio 31 d. – 3046,46 Eur.
.	29,60 kv. m ploto katilinės pastatą, unikalus Nr. 7198-8004-0020, įsigijimo vertė – 1920,74 Eur, likutinė vertė 2024 m. gruodžio 31 d. – 1064,29 Eur.
. 	Nustatyti, kad šio sprendimo 1 punkte nurodytas turtas perduodamas tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu; tenkinti žmonių fizinio aktyvumo poreikius per kūno kultūros ir sporto veiklos skatinimą.
. 	Įgalioti Radviliškio rajono savivaldybės administracijos direktorių pasirašyti sprendime nurodyto turto panaudos sutartį.
. 	Įgalioti Radviliškio rajono savivaldybės administracijos Skėmių seniūnijos seniūną perduoti sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		

RADVILIŠKIO RAJONO SAVIVALDYBĖS TARYBOS SRENDIMO PROJEKTO 
„DĖL SAVIVALDYBĖS TURTO PERDAVIMO PANAUDOS PAGRINDAIS POCIŪNĖLIŲ MIESTELIO BENDRUOMENEI“
AIŠKINAMASIS RAŠTAS 

2024-11-27
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus Pociūnėlių miestelio bendruomenės (toliau – bendruomenė) prašymą perduoti panaudos pagrindais 10 metų 136,09 kv. m ploto patalpas, esančias buvusio lopšelio-darželio pastate, ir  29,60 kv. m ploto katilinės pastatą, esančius  Dotnuvos g. 7, Pociūnėliuose. Turtas reikalingas tenkinti gyvenamosios vietovės bendruomenės viešuosius poreikius, teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu, tenkinti žmonių fizinio aktyvumo poreikius per kūno kultūros ir sporto veiklos skatinimą, projektinei veiklai, vaikų dienos centro veiklai. Šiomis patalpomis bendruomenė panaudos pagrindais naudojosi nuo 2006 m.
Tikslas – sprendimo projekte nurodytą Savivaldybės turtą, kurį patikėjimo teise valdo ir naudoja Radviliškio rajono savivaldybės administracija, perduoti Pociūnėlių miestelio bendruomenei panaudos pagrindais 10 metų laikotarpiui LR Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6, 7 ir 8 punktuose nurodytiems tikslams įgyvendinti (tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu, tenkinti žmonių fizinio aktyvumo poreikius per kūno kultūros ir sporto veiklos skatinimą, projektinei veiklai, vaikų dienos centro veiklai).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijos ne ilgesniam kaip 10 metų laikotarpiui ir tik Įstatymo 14 straipsnio 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Pociūnėlių miestelio bendruomenė panaudos pagrindais perduotą turtą naudos asociacijos vykdomai veiklai: gyvenamosios vietovės bendruomenės viešųjų poreikių tenkinimui, užimtumo skatinimui per vaikų ir suaugusiųjų neformalųjį švietimą ir kultūrinę veiklą (organizuos ir vykdys kultūrinius ir švietėjiškus renginius, edukacijas, seminarus, vaikų dienos centro veiklą), žmonių fizinio aktyvumo skatinimui, vykdys projektinę veiklą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktoriumi, juristu, kalbininku, Skėmių seniūnijos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2024-11-27 klausimynas Nr. 2024/K-5;
. Dotnuvos g. 7, Pociūnėlių mstl., Radviliškio r. sav., nekilnojamojo turto registro išrašas;
. Darželio pastato, Dotnuvos g. 7, Pociūnėlių mstl., patalpų išdėstymo planas;
. Pociūnėlių miestelio bendruomenės 2024-11-25 raštas Nr. PB2024-012;
. Savivaldybės administracijos Skėmių seniūnijos 2024-11-27 raštas Nr. S-43.



Investicijų ir turto valdymo skyriaus vyriausioji specialistė			        Diana Skaburskienė
